OSNOVNA ŠKOLA KRALJA TOMISLAVA

NAŠICE

KLASA: 003-06/16-01/01

URBROJ: 2149/13-11-16-02

Našice, 14. siječnja 2016.

**ZAPISNIK**

dvadesetdevete sjednice Školskog odbora održane u četvrtak, 14. siječnja 2016. godine s početkom u 18,40 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Ivica Knežević, Branko Malenica i Blanka Sertić, tajnik škole kao zapisničar.

**Nenazočni**: Ivan Matulić, Darija Vlajnić i Valerija Šimić koji su opravdali svoj izostanak

Predsjednica Školskog odbora pozdravlja nazočne članov otvara dvadesetdevetu sjednicu Školskog odbora, utvrđuje nazočnost četiri (4) člana od sedam (7) članova Školskog odbora te konstatira kako Školski odbor može donositi pravovaljane odluke.

Predlaže se sljedeći

**D N E V N I R E D :**

1. Usvajanje zapisnika 27. i 28. sjednice Školskog odbora Osnovne škole kralja

Tomislava, Našice

2. Donošenje Odluke o imenovanju ravnatelja škole

3. Pitanja i prijedlozi

Školski odbor predloženi dnevni red jednoglasno usvaja.

**Točka 1.**

Kako je 28. sjednica Školskog odbora održana elektronskim putem te nije usvojen zapisnik 27. sjednice, Školski odbor će na 29. sjednici usvojiti oba zapisnika.

Primjedbi na tekst zapisnika i zaključaka donesenih na 27. sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetsedme sjednice Školskog odbora održane 15. prosinca 2015. godine.**

Primjedbi na tekst zapisnika i zaključaka donesenih na 28. sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetosme sjednice Školskog odbora održane 28. prosinca 2015. godine.**

**Točka 2.**

Predsjednica Školskog odbora, gospođa Jasmina Vidaković upoznala je nazočne kako je škola nakon donošenja Odluke o izboru dostavila ministru znanosti, obrazovanja i sporta potrebnu dokumentaciju o izboru ravnateljice škole, a u svrhu dobivanja prethodne suglasnosti. Ministar se nije očitovao u zakonskom roku te se smatra da je suglasnost dana. Nakon toga, predsjednica Školskog odbora predložila je donošenje Odluke kojom se Vlatka Zahirović imenuje ravnateljicom škole.

Na temelju članka 127. stavka 4. Zakona o odgoju i obrazovanju u osnovnoj i srednjoj školi (Narodne novine, broj 87/08.,86/09.,105/10-Ispravak., 90/11., 16/12., 86/12., 94/13. i 152/14), članka 38. Zakona o ustanovama (Narodne novine, broj 76/93., 29/97., 47/99. i 35/08.) i članka 58. i 61. Statuta Osnovne škole kralja Tomislava, Našice, na sjednici održanoj dana 14. siječnja 2016. godine Školski odbor Osnovne škole kralja Tomislava, Našice, uz prethodnu suglasnost ministra znanosti, obrazovanja i sporta jednoglasno, donosi

**O D L U K U o imenovanju ravnatelja škole**

**Vlatka Zahirović, VSS, profesor matematike i informatike, imenuje se ravnateljem Osnovne škole kralja Tomislava, Našice, na vrijeme od pet (5) godina počevši od 25. veljače 2016. godine.**

**Obrazloženje**

Školski odbor Osnovne škole kralja Tomislava, Našice raspisao je natječaj za izbor i imenovanje ravnatelja/ice škole. Natječaj je objavljen dana 26. studenog 2015. godine u dnevnom tisku “Glas Slavonije“, web stranici škole te oglasnoj ploči škole. U natječajnom postupku zaprimljena je samo jedna prijava, gospođe Vlatke Zahirović. Na sjednici Školskog odbora održanoj 8. prosinca 2015. godine utvrđeno je da imenovana kandidatkinja ispunjava uvjete natječaja.

Na sjednici Školskog odbora dana 15. prosinca 2015. godine proveo se izbor ravnatelja škole javnim glasovanjem, pojedinačnim izjašnjavanjem članova, pri čemu su predstavnici Učiteljskog vijeća, Vijeća roditelja i Skupa radnika bili obvezni glasovati u skladu sa stajalištima tijela utvrđenim tajnik glasovanjem, a sadržanim u pisanom zaključku dostavljenom Školskom odboru.

Nakon provedenog javnog glasovanja, sa 7 glasova „za“ i 0 glasova „protiv“, Školski odbor donio je Odluku o izboru Vlatke Zahirović za ravnateljicu Osnovne škole kralja Tomislava, Našice.

Sukladno članku 127. stavku 4. i 5. Zakona o odgoju i obrazovanju u osnovnoj i srednjoj školi ministru Ministarstva znanosti, obrazovanja i sporta dostavljena je 21. prosinca 2015. godine dokumentacija radi dobivanja prethodne suglasnosti. Prethodna suglasnost nije uskraćena do 05. siječnja 2016. godine te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana. Imajući u vidu navedeno, Školski odbor Osnovne škole kralja Tomislava, Našice odlučio je kao u izreci ove Odluke.

**Točka 3.**

Pitanja i prijedloga nije bilo. Sjednica je zaključena u 19, 15 sati

Zapisničar: Predsjednica Školskog odbora:

Blanka Sertić Jasmina Vidaković